b"\n_START_ARTICLE_\nPhilip Barker Webb\n_START_SECTION_\nNuoruu ja opiskelu\n_START_PARAGRAPH_\nWebb syntyi varakkaaseen aristokraattiperheeseen. Webb ja opiskeli kieli\xc3\xa4: kreikkaa, latinaa, italiaa ja espanjaa sek\xc3\xa4 kasvitiedett\xc3\xa4 ja geologiaa Harrow Schoolissa ja Oxfordissa. Vuonna 1812 meni Lincoln's Inniin. H\xc3\xa4n valmistui vuonna 1815 maisteriksi (BA)._NEWLINE_H\xc3\xa4nen is\xc3\xa4ns\xc3\xa4 kuoli samoihin aikoihin ja Webb peri is\xc3\xa4ns\xc3\xa4 suuren omaisuuden. H\xc3\xa4n oli aiemmin Espanjassa ja Italiassa matkustaessaan tutustunut Alberto Paroliniin joka oli my\xc3\xb6s kiinnostunut kasvitieteest\xc3\xa4 ja gelogiasta. My\xc3\xb6s h\xc3\xa4n oli varakkaasta perheest\xc3\xa4 ja h\xc3\xa4nen is\xc3\xa4ns\xc3\xa4 oli kuollut ja j\xc3\xa4tt\xc3\xa4nyt perint\xc3\xb6\xc3\xa4 Parolinille. He sopivat l\xc3\xa4htev\xc3\xa4ns\xc3\xa4 tutkimusmatkalle yhdess\xc3\xa4. Webb teki sit\xc3\xa4 ennen viel\xc3\xa4 lyhyen matkan Ruotsiin jossa k\xc3\xa4vi G\xc3\xb6teborgissa, Uppsalassa ja Tukholmassa. _NEWLINE_Palattuaan Webb matkusti Napoliin jossa vietti \xc3\xa4itins\xc3\xa4 ja sisarensa kanssa talven 1817\xe2\x80\x931818. Parolini liittyis siell\xc3\xa4 seuraan ja Webb l\xc3\xa4hti yhdess\xc3\xa4 h\xc3\xa4nen kanssaan matkalle huhtikuussa 1818. He matkustivat Otranton, Korfun, Patraksen ja Ateenan kautta Kykladille, Konstantinopoliin ja palasivat Smyrnan ja Maltan kautta Sisiliaan. Matkan j\xc3\xa4lkeen h\xc3\xa4n julkaisi useita kirjoja ja vietti aikaansa kotonaan Milford Housessa jossa ker\xc3\xa4r\xc3\xa4si kasveja puutarhaansa._NEWLINE_Webb vier\xc3\xa4ili hy\xc3\xb6nteitieteilij\xc3\xa4 L\xc3\xa9on Dufourin luona Saint-Severiss\xc3\xa4 hein\xc3\xa4kuussa vuonna 1825 ja sen j\xc3\xa4lkeen vietti talven Etel\xc3\xa4-Ranskassa. H\xc3\xa4n l\xc3\xa4hti sielt\xc3\xa4 vuoden matkalle Espanjan it\xc3\xa4- ja etel\xc3\xa4 rannikolle. Matkalla h\xc3\xa4n ker\xc3\xa4si lintuja, kaloja, \xc3\xa4yri\xc3\xa4isi\xc3\xa4 ja kasveja. Vuoden 1827 huhtikuussa h\xc3\xa4n matkusti Gibraltarilta Marokkoon Tangeriin ja oli ensimm\xc3\xa4inen, joka ker\xc3\xa4si kasveja T\xc3\xa9touanin vuorilta Marokosta. Palattuaan \xc3\xa4n matkusti ratsastamalla Portugalin l\xc3\xa4pi._NEWLINE_Webb l\xc3\xa4hti matkalle Brasiliaan vuonna 1828 toukokuussa Lissabonista mutta poikkesi Madeiralle jossa vietti useita kuukausia. Sielt\xc3\xa4 h\xc3\xa4n jatkoi matkaansa Teneriffalle jossa h\xc3\xa4n tapasi ranskalaisen Sabin Berthelotin joka oli viett\xc3\xa4nyt kahdeksan vuotta saarella ja ker\xc3\xa4nnyt tuona aikana herbaarion. Berthelot suostutteli h\xc3\xa4net luopumaan Brasilian matkastaan. Webb ja Berthelot olivat Kanariansaarilla miltei kaksi vuotta. Tuona aikana he vierailivat Lanzarotella, Fuerteventurassa, Gran Canarialla ja La Palmassa. He tutkivat ja ker\xc3\xa4siv\xc3\xa4t kasveja, lintuja, kaloja, \xc3\xa4yri\xc3\xa4isi\xc3\xa4 ja hy\xc3\xb6nteisi\xc3\xa4. Sek\xc3\xa4 tutkivat alueen geologiaa ja ilmastoa._NEWLINE_He l\xc3\xa4htiv\xc3\xa4t Sabin Berthelotin ja kanssa Pariisiin minne saapuivat kes\xc3\xa4kuussa vuonna 1833. Siell\xc3\xa4 he kirjoittivat Alfred Moquin-Tandonin kanssa 9-osaisen teoksen L'Histoire Naturelle des Iles Canaries (1835\xe2\x80\x931850)._NEWLINE_Webb valittiin Royal Societyn j\xc3\xa4seneksi 1824. H\xc3\xa4nen herbaarionsa testamentattiin Museo di Storia Naturale di Firenzelle Firenzess\xc3\xa4 Italiassa._NEWLINE_H\xc3\xa4nest\xc3\xa4 k\xc3\xa4ytet\xc3\xa4\xc3\xa4n tieteellisen nimen per\xc3\xa4\xc3\xa4n liittett\xc3\xa4v\xc3\xa4\xc3\xa4 auktorilyhenett\xc3\xa4 Webb."